ประกาศกระทรวงการคลังเรื่อง ลักษณะ สีและขนาดชุดธนบัตรที่ระลึกชนิดราคา ๑ บาท ๕บาท และ ๑๐ บาท ที่จะนำออกใช้[๑] พระบาทสมเด็จพระปรมินทรมหาภูมิพลอดุลยเดชเจริญพระชนมพรรษา ๘๐ พรรษาในวันที่ ๕ ธันวาคม พุทธศักราช ๒๕๕๐ ธนาคารแห่งประเทศไทยเห็นเป็นการสมควรนำชุดธนบัตรที่ระลึกชนิดราคา๑ บาท ๕ บาท และ ๑๐ บาท เนื่องในโอกาสมหามงคลเฉลิมพระชนมพรรษา ๘๐ พรรษา ๕ ธันวาคม ๒๕๕๐ออกใช้เพื่อเฉลิมพระเกียรติ อาศัยอำนาจตามความในมาตรา ๑๔ วรรคสองแห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลัง จึงประกาศลักษณะสีและขนาดของชุดธนบัตรที่ระลึกทั้งสามชนิดราคาดังต่อไปนี้๑.ลักษณะและสีธนบัตรที่ระลึกชนิดราคา๑ บาทก.ด้านหน้าเบื้องซ้ายมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันพิมพ์ด้วยสีน้ำเงินด้านขวาของพระบรมฉายาสาทิสลักษณ์ตอนบนมีหมวดอักษรและเลขหมายไทยสีแดง ส่วนด้านซ้ายมุมล่างมีตัวเลขอารบิก1 พิมพ์ด้วยสีน้ำเงินเบื้องขวามุมบนมีตัวเลขไทย ๑ พิมพ์ด้วยสีน้ำเงิน ถัดมาทางซ้ายมีหมวดอักษรโรมันและเลขหมายอารบิกสีแดงถัดลงมามีลายน้ำรูปรัฐธรรมนูญประดิษฐานเหนือพานแว่นฟ้าอยู่ภายในวงกลมสีเหลืองอ่อน มุมล่างมีภาพช้างไอราพตสามเศียรพิมพ์ด้วยสีน้ำเงินตอนกลางมีรูปพระครุฑพ่าห์ ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมาย และ หนึ่งบาททั้งหมดพิมพ์ด้วยสีน้ำเงินบนลายเฟื่องสีเขียว สีส้มสีชมพูเข้ม และสีฟ้า ถัดลงมามีภาพการเสด็จออกสีหบัญชรณ พระที่นั่งสุทไธสวรรย์ปราสาท เนื่องในพระราชพิธีบรมราชาภิเษก พุทธศักราช ๒๔๙๓ พิมพ์ด้วยสีน้ำเงินตอนล่างมีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือคำว่า รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วย สีน้ำเงินองค์ประกอบทั้งหมดนี้อยู่ภายในกรอบสีน้ำเงินซึ่งพิมพ์ทับบนลายพื้นสีเขียวข.ด้านหลังตอนกลางมีตราสัญลักษณ์งานเฉลิมพระเกียรติ เนื่องในโอกาสมหามงคลเฉลิมพระชนมพรรษา ๘๐ พรรษา ๕ธันวาคม ๒๕๕๐ พิมพ์ด้วยสีน้ำตาล ถัดลงมามีภาพวัดพระศรีรัตนศาสดารามและพระบรมมหาราชวังพิมพ์ด้วยสีน้ำตาลอ่อนเบื้องซ้ายมีพระฉายาสาทิสลักษณ์สมเด็จพระมหิตลาธิเบศร อดุลยเดชวิกรมพระบรมราชชนก ทรงอุ้มพระบาทสมเด็จพระเจ้าอยู่หัวเมื่อทรงพระเยาว์พิมพ์ด้วยสีน้ำตาลอ่อน ถัดมาทางขวามีรูปพระครุฑพ่าห์สีน้ำตาล ขนปีกชั้นในสีน้ำตาล ขนปีกชั้นนอกและขนหางสีแดงเบื้องขวามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันเมื่อทรงพระเยาว์พร้อมด้วยพระบาทสมเด็จพระปรเมนทรมหาอานันทมหิดล พระอัฐมรามาธิบดินทรพระฉายาสาทิสลักษณ์สมเด็จพระศรีนครินทราบรมราชชนนีและสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ และภาพพระตำหนักวิลล่าวัฒนาพิมพ์ด้วยสีน้ำตาลอ่อน ถัดมาทางมุมขวามีพระบรมฉายาสาทิสลักษณ์พระบาทสมเด็จพระเจ้าอยู่หัวเมื่อทรงพระเยาว์ ถัดลงมามีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันและพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อทรงพระเยาว์ ทรงเล่นปลูกป่าพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบัน เมื่อครั้งโดยเสด็จพระบาทสมเด็จพระปรเมนทรมหาอานันทมหิดลพระอัฐมรามาธิบดินทร นิวัตประเทศไทย เมื่อพุทธศักราช ๒๔๘๘ และพระบรมฉายาสาทิสลักษณ์พระบาทสมเด็จพระเจ้าอยู่หัวขณะทรงศึกษาต่อ ณ ประเทศสวิตเซอร์แลนด์ ทั้งหมดพิมพ์ด้วยสีน้ำตาลองค์ประกอบทั้งหมดนี้พิมพ์ทับบนลายพื้นสีเหลืองและสีส้มธนบัตรที่ระลึกชนิดราคา๕ บาทก.ด้านหน้าเบื้องซ้ายมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันพิมพ์ด้วยสีม่วงดำด้านขวาของพระบรมฉายาสาทิสลักษณ์ตอนบนมีหมวดอักษรและเลขหมายไทยสีแดง ส่วนด้านซ้ายมุมล่างมีตัวเลขอารบิก5 พิมพ์ด้วยสีม่วงดำเบื้องขวามุมบนมีตัวเลขไทย ๕ พิมพ์ด้วยสีม่วงดำ ถัดมาทางซ้ายมีหมวดอักษรโรมันและเลขหมายอารบิกสีแดงถัดลงมามีลายน้ำรูปรัฐธรรมนูญประดิษฐานเหนือพานแว่นฟ้าอยู่ภายในวงกลมสีเหลืองอ่อน มุมล่างมีภาพช้างไอราพตสามเศียรพิมพ์ด้วยสีม่วงดำตอนกลางมีรูปพระครุฑพ่าห์ ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมาย และ ห้าบาท ทั้งหมดพิมพ์ด้วยสีม่วงดำบนลายเฟื่องสีเขียวสีส้มสีชมพูเข้ม และสีฟ้า ถัดลงมามีภาพการเสด็จพระราชดำเนินเลียบพระนครโดยกระบวนพยุหยาตราสถลมารคในพระราชพิธีมหามงคลเนื่องในวโรกาสที่เจริญพระชนมพรรษาครบ ๓ รอบพระนักษัตรพุทธศักราช๒๕๐๖ พิมพ์ด้วยสีม่วงดำ ตอนล่างมีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือคำว่า รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีม่วงดำองค์ประกอบทั้งหมดนี้อยู่ภายในกรอบสีม่วงดำซึ่งพิมพ์ทับบนลายพื้น สีเขียวอ่อนข.ด้านหลังเบื้องขวามุมบนมีพระบรมฉายาสาทิสลักษณ์พระบาทสมเด็จพระเจ้าอยู่หัว และพระฉายาสาทิสลักษณ์สมเด็จพระนางเจ้าสิริกิติ์พระบรมราชินีนาถ ในวันราชาภิเษกสมรส ถัดมาทางซ้ายมีพระบรมฉายาสาทิสลักษณ์พระบาทสมเด็จพระเจ้าอยู่หัวที่เนื่องในพระราชพิธีบรมราชาภิเษกและการทรงพระผนวช พระบรมฉายาสาทิสลักษณ์พระบาทสมเด็จพระเจ้าอยู่หัวพระฉายาสาทิสลักษณ์สมเด็จพระนางเจ้าสิริกิติ์ พระบรมราชินีนาถ พร้อมพระราชโอรสและพระราชธิดาเมื่อทรงพระเยาว์ พระบรมฉายาสาทิสลักษณ์พระบาทสมเด็จพระเจ้าอยู่หัว และพระฉายาสาทิสลักษณ์สมเด็จพระนางเจ้าสิริกิติ์พระบรมราชินีนาถ เสด็จพระราชดำเนินเยือนต่างประเทศเพื่อเจริญสัมพันธไมตรี ภาพพระราชกรณียกิจภาพเครื่องบินทำฝนหลวง ภาพพระราชพิธีสถาปนา เฉลิมพระนามาภิไธยสมเด็จพระบรมโอรสาธิราชฯสยามมกุฎราชกุมาร และพระบรมฉายาสาทิสลักษณ์พระบาทสมเด็จพระเจ้าอยู่หัว พระราชทานพระราชดำรัสทางสถานีวิทยุกระจายเสียงและสถานีวิทยุโทรทัศน์ในเหตุการณ์การชุมนุมเรียกร้องรัฐธรรมนูญ เมื่อ ๑๔ ตุลาคม ๒๕๑๖ ทั้งหมดพิมพ์ด้วยสีน้ำตาลเบื้องซ้ายมุมบนมีรูปพระครุฑพ่าห์สีน้ำตาล ขนปีกชั้นในสีน้ำตาล ขนปีกชั้นนอกและขนหางสีแดง ถัดลงมามีพระบรมฉายาสาทิสลักษณ์พระบาทสมเด็จพระเจ้าอยู่หัวขณะทรงดนตรีพิมพ์ด้วยสีน้ำตาลอ่อนเบื้องขวามุมล่างมีพระบรมฉายาสาทิสลักษณ์พระบาทสมเด็จพระเจ้าอยู่หัวขณะทรงงานจิตรกรรม พิมพ์ด้วยสีน้ำตาลอ่อนองค์ประกอบทั้งหมดนี้พิมพ์ทับบนลายพื้นสีเหลืองและสีส้มธนบัตรที่ระลึกชนิดราคา๑๐ บาทก.ด้านหน้าเบื้องซ้ายมีพระบรมฉายาสาทิสลักษณ์พระบาทสมเด็จพระเจ้าอยู่หัวรัชกาลปัจจุบันพิมพ์ด้วยสีน้ำตาลด้านขวาของพระบรมฉายาสาทิสลักษณ์ตอนบนมีหมวดอักษรและเลขหมายไทยสีแดง ส่วนด้านซ้ายมุมล่างมีตัวเลขอารบิก10 พิมพ์ด้วยสีน้ำตาลเบื้องขวามุมบนมีตัวเลขไทย ๑๐ พิมพ์ด้วยสีน้ำตาล ถัดมาทางซ้ายมีหมวดอักษรโรมันและเลขหมายอารบิกสีแดงถัดลงมามีลายน้ำรูปรัฐธรรมนูญประดิษฐานเหนือพานแว่นฟ้าอยู่ภายในวงกลมสีเหลืองอ่อน มุมล่างมีภาพช้างไอราพตสามเศียรพิมพ์ด้วยสีน้ำตาลตอนกลางมีรูปพระครุฑพ่าห์ ถัดลงมามีคำว่า รัฐบาลไทย ธนบัตรเป็นเงินที่ชำระหนี้ได้ตามกฎหมาย และ สิบบาททั้งหมดพิมพ์ด้วยสีน้ำตาลบนลายเฟื่องสีเขียว สีส้ม สีชมพู สีชมพูเข้ม และสีฟ้า ถัดลงมามีภาพการเสด็จออกมหาสมาคมในงานพระราชพิธีฉลองสิริราชสมบัติครบ ๖๐ ปี ณ พระที่นั่งอนันตสมาคม พุทธศักราช ๒๕๔๙พิมพ์ด้วยสีน้ำตาล ตอนล่างมีลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยสีดำอยู่เหนือคำว่า รัฐมนตรีว่าการกระทรวงการคลัง และ ผู้ว่าการธนาคารแห่งประเทศไทย ซึ่งพิมพ์ด้วยสีน้ำตาลองค์ประกอบทั้งหมดนี้อยู่ภายในกรอบสีน้ำตาลซึ่งพิมพ์ทับบนลายพื้นสีชมพูข.ด้านหลังตอนกลางมีพระบรมฉายาสาทิสลักษณ์พระบาทสมเด็จพระเจ้าอยู่หัว ทรงประคองสมเด็จพระศรีนครินทราบรมราชชนนีและภาพโครงการพัฒนาพื้นที่ลุ่มน้ำปากพนัง จังหวัดนครศรีธรรมราช ทั้งหมดพิมพ์ด้วยสีน้ำตาลอ่อนเบื้องซ้ายมีภาพพระราชพิธีสถาปนา เฉลิมพระนามาภิไธยสมเด็จพระเทพรัตนราชสุดาฯ สยามบรมราชกุมารีพระบรมฉายาสาทิสลักษณ์พระบาทสมเด็จพระเจ้าอยู่หัว ขณะทรงบำเพ็ญพระราชกรณียกิจ และภาพกังหันน้ำชัยพัฒนาทั้งหมดพิมพ์ด้วยสีน้ำตาลเบื้องขวามุมบนมีรูปพระครุฑพ่าห์สีน้ำตาล ขนปีกชั้นในสีน้ำตาล ขนปีกชั้นนอกและขนหางสีแดง ถัดลงมามีพระบรมฉายาสาทิสลักษณ์พระบาทสมเด็จพระเจ้าอยู่หัวเสด็จออกมหาสมาคม ในงานพระราชพิธีฉลองสิริราชสมบัติครบ ๖๐ ปี ณ พระที่นั่งอนันตสมาคมพุทธศักราช ๒๕๔๙ เบื้องหลังพระบรมฉายาสาทิสลักษณ์เป็นลายซุ้มเรือนแก้ว ตอนล่างพระบรมฉายาสาทิสลักษณ์มีคำว่าทรงพระเจริญ ประดับด้วยลายดอกพุดตาน ทั้งหมดพิมพ์ด้วยสีน้ำตาลองค์ประกอบทั้งหมดนี้พิมพ์ทับบนลายพื้นสีเหลืองและสีส้มอนึ่งด้านหลังของชุดธนบัตรที่ระลึก เป็นภาพลำดับเรื่องราวอันเกี่ยวเนื่องกับพระราชประวัติและพระราชกรณียกิจของพระบาทสมเด็จพระเจ้าอยู่หัวตั้งแต่เมื่อทรงพระเยาว์จนถึงปัจจุบัน ซึ่งส่วนใหญ่อยู่ภายในโครงตัวเลขไทย ๙๒.ลักษณะพิเศษชุดธนบัตรที่ระลึกชนิดราคา๑ บาท ๕ บาท และ ๑๐ บาท มีลักษณะพิเศษดังนี้เนื้อกระดาษสีเหลืองอ่อนมีลายน้ำรูปรัฐธรรมนูญประดิษฐานเหนือพานแว่นฟ้าอยู่ภายในวงกลมสีเหลืองอ่อน มองเห็นได้เมื่อยกธนบัตรขึ้นส่องดูกับแสงสว่างในเนื้อกระดาษฝังแถบสีโลหะ(เทา) ซ่อนไว้ตามแนวยืนของชุดธนบัตรที่ระลึกภายในแถบสีโลหะ (เทา) มีตัวเลขและตัวอักษรไทยคำว่า๘๐ พรรษา ขนาดเล็ก สามารถอ่านได้เมื่อยกธนบัตรขึ้นส่องดูกับแสงสว่างและภายใต้รังสีเหนือม่วงจะเห็นแถบสีโลหะ (เทา) เรืองแสงเป็นสีเหลืองหมวดอักษรและเลขหมายไทยกับหมวดอักษรโรมันและเลขหมายอารบิกพิมพ์ด้วยหมึกพิมพ์พิเศษสีแดงซึ่งจะเปลี่ยนเป็นสีน้ำเงินเรืองแสงภายใต้รังสีเหนือม่วงลายมือชื่อของรัฐมนตรีว่าการกระทรวงการคลังและผู้ว่าการธนาคารแห่งประเทศไทยพิมพ์ด้วยหมึกพิมพ์พิเศษสีดำซึ่งจะเปลี่ยนเป็นสีเขียวอมเหลืองเรืองแสงภายใต้รังสีเหนือม่วงบริเวณลายน้ำพิมพ์ด้วยหมึกพิมพ์พิเศษซึ่งมองไม่เห็นในแสงธรรมชาติ แต่จะปรากฏตัวเลขไทย ๘๐ เป็นสีเหลืองเรืองแสงภายใต้รังสีเหนือม่วง๓.ขนาดชุดธนบัตรที่ระลึกกว้าง๒๒๙ มิลลิเมตร ยาว ๑๔๗ มิลลิเมตรประกาศ ณวันที่ ๑๔ สิงหาคม พ.ศ. ๒๕๕๐ฉลองภพ สุสังกร์กาญจน์รัฐมนตรีว่าการกระทรวงการคลังวัชศักดิ์/จัดทำ๒๐ กันยายน ๒๕๕๐ปิยะธิดา/ปรับปรุง๒ ตุลาคม ๒๕๖๑[๑]ราชกิจจานุเบกษา เล่ม ๑๒๔/ตอนพิเศษ ๑๑๑ ง/หน้า ๑/๗ กันยายน ๒๕๕๐